Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 258/10)

To obvestilo je objavljeno v skladu s členom 17(5) Delegirane uredbe Komisije (EU) 2019/33. (1)

OBVESTILO O STANDARDNI SPREMEMBI ENOTNEGA DOKUMENTA

„Pouilly-Fuissé“

PDO-FR-A0653-AM01

Datum obvestila: 28. 4. 2021

OPIS ODOBRENIH SPREMEMB IN RAZLOGI ZANJE

1. Geografsko ime

Oddelek II poglavja I specifikacije proizvoda je bil spremenjen zaradi uvedbe možnosti, da se ime označbe porekla dopolni z izrazom „premier cru“. Temu izrazu je lahko dodano ime vinorodne lege climat, ki na lokalni ravni označuje manjšo geografsko enoto. Vstavljen je bil seznam vinorodnih leg, za katere se lahko uporablja ta izraz.

Te so bile izbrani na podlagi študije, ki dokazuje, da imajo vina, proizvedena v teh manjših geografskih enotah, lastnosti, ki so značilne za označbo, vendar so intenzivnejše. Njihova imena, ki jih je nacionalni inštitut za poreklo in kakovost izbral na seji pristojnega nacionalnega odbora, so proizvajalci več desetletij uporabljali kot dodatek k imenu označbe.

Poleg tega je bila možnost, da imenu označbe sledi ime vinorodne lege, v stari specifikaciji proizvoda že dovoljena pod nekaterimi pogoji.

Enotni dokument je spremenjen v točkah 4, 5, 8 in 9.

2. Geografsko območje

V točki 1 oddelka IV poglavja I je vstavljen seznam občin, kot je določen na podlagi uradnega geografskega kodeksa iz leta 2019.

Ta redakcijska sprememba ne spreminja geografskega območja.

Pojasniti je treba tudi, da so „[k]artografski dokumenti, ki predstavljajo geografsko območje, […] na voljo na internetni strani nacionalnega inštituta za poreklo in kakovost“.

Enotni dokument je spremenjen v točki 6.

Datum seje pristojnega nacionalnega odbora za odobritev območja parcel za proizvodnjo označbe je bil posodobljen. Tako sta bila datuma 8. in 9. junij nadomeščena s 7. septembrom 2016.

Specifikacija proizvoda uvaja razmejeno območje parcel za vina, ki so upravičena do izraza „premier cru“, z navedbo datuma, ko ga je nacionalni inštitut za poreklo in kakovost odobril na seji pristojnega nacionalnega odbora (v tem primeru 14. november 2019).

Navedeno je tudi, da se grafični dokumenti, ki prikazujejo tako odobrene parcelne meje na območju proizvodnje, vložijo v občinah na razmejenem območju parcel.

Enotni dokument je spremenjen v točki 6.

3. Razmejeno območje parcel

Razmejitev parcel pomeni, da so znotraj geografskega območja opredeljene parcele, primerne za proizvodnjo kontrolirane označbe porekla.

Ta razmejitev je bila pregledana in omejena, da bi se določil jasen obseg v vlogi za uporabo tradicionalnega izraza „premier cru“.

Pristojni nacionalni organ je moral zato odobriti razmejitev parcel na celotnem geografskem območju na nov datum odobritve, to je 7. septembra 2016, namesto prejšnjega datuma iz točke 2 oddelka IV poglavja I.

V točki 2 oddelka IV poglavja I je opredeljeno posebno razmejeno območje parcel za proizvodnjo vin, ki so upravičena do izraza „premier cru“ znotraj območja parcel označbe.

Pristojni nacionalni organ je odobril posebno razmejitev parcel na datum, naveden v specifikaciji proizvoda, to je 14. novembra 2019.

Navedeno je tudi, da se grafični dokumenti, ki prikazujejo tako odobrene parcelne meje na območju proizvodnje, za to posebno območje vložijo v mestnih hišah občin na geografskem območju.

Te spremembe ne spreminjajo enotnega dokumenta.

4. Območje v neposredni bližini

V točki 3 oddelka IV poglavja I je vstavljen seznam občin, kot je določen na podlagi uradnega geografskega kodeksa iz leta 2019.

Nekatere občine so od prve homologacije specifikacije proizvoda spremenile ime ali se združile. Zato je bil posodobljen seznam občin, ki sestavljajo to območje, pri čemer se obseg območja ni spremenil.

Nekatere občine so bile torej črtane:

departma Côte-d’Or: Cormot-le-Grand, Vauchignon,

departma Rhône: Belleville, Le Bois d’Oingt, Dareizé, Jamioux, Liergues, Nuelles, Oingt, Les Olmes, Pouilly-le-Monial, Saint-Laurent d’Oingt, Saint-Loup,

departma Saône-et-Loire: Donzy-le-National, La Loyère, Massy,

departma Yonne: Accolay, Champvallon, Cravant, Sacy, Villiers-sur-Tholon, Volgré.

Dodajo se naslednje občine:

departma Côte-d’Or: Cormot-Vauchignon,

departma Rhône: Belleville-en-Beaujolais, Porte des Pierres Dorées, Saint-Germain-Nuelles, Saint-germain-sur-l’Arbresle, Saint-Jean-d’Ardières, Le Val d’Oingt, Vindry-sur-Turdine (samo za ozemlje nekdanjih občin Dareizé, Les Olmes in Saint Loup),

departma Saône-et-Loire: Fragnes-La-Loyère (samo za ozemlje nekdanje občine La Loyère), La Vineuse (samo za ozemlje nekdanjih občin Donzy-le-National, La Vineuse in Massy),

departma Yonne: Deux Rivières, Montholon (samo za ozemlje nekdanjih občin Champvallon, Villiers-sur-Tholon in Volgré).

Enotni dokument je spremenjen v točki 9.

5. Povprečna največja obremenitev na parceli

V točki 1(d) oddelka VI poglavja I specifikacije proizvoda je bila uvedena povprečna največja obremenitev na posamezni parceli za vina, ki so upravičena do izraza „premier cru“, in sicer 9 500 kilogramov na hektar. Manjša je od obremenitve, dovoljene za vina, ki so upravičena do označbe porekla. Ta značilnost je zato znak večje zahtevnosti pri vodenju vinograda, ki omogoča proizvodnjo vina, v katerem se izraziteje kaže posebnost vinorodnega prostora.

Ta sprememba specifikacije proizvoda ne spreminja enotnega dokumenta.

6. Druge pridelovalne prakse

V točki 2(a) oddelka VI poglavja I specifikacije proizvoda so bile uvedene posebne pridelovalne prakse za parcele, na katerih se proizvajajo vina, ki so upravičena do izraza „premier cru“:

— Odstranjevanje plevela s kemičnimi proizvodi je prepovedano, razen s proizvodi za biotično zatiranje, ki so jih homologirali javni organi na področju vinogradništva.

— Obdobje počitka tal oziroma neobdelave, ki traja vsaj tri pridelovalna leta, je obvezno med odstranitvijo trt in ponovno zasaditvijo parcele.

Prva sprememba je v skladu s sedanjim razvojem praks proizvajalcev v korist agroekologije in je izraz vse večjega zavedanja potrebe po varovanju okolja pri uporabi tehnik. Prispeva k zmanjšanju uporabe kemičnih herbicidov. Druga sprememba spodbuja tudi dolgotrajnejšo nasaditev vinske trte.

Ti spremembi specifikacije proizvoda ne spreminjata enotnega dokumenta.

7. Prevoz potrganega grozdja

V točki 1(b) oddelka VI poglavja I specifikacije proizvoda je bila uvedena obvezna uporaba prikolic z dvojnim dnom za prevoz mehansko trganega grozdja za vina, ki so upravičena do izraza „premier cru“.

To preprečuje, da bi tako ločeni sokovi prišli v stiskalnico skupaj z grozdi. Oksidacija sokov je omejena.

Ta sprememba specifikacije proizvoda ne spreminja enotnega dokumenta.

8. Zrelost grozdja

V točki 2(b) oddelka VII poglavja I sta najnižja vsebnost sladkorja in najmanjši volumenski delež naravnega alkohola za vina, ki so upravičena do izraza „premier cru“, enaka najmanjšim vrednostim, določenim za vina z označbo, ki ji sledi ime manjše geografske enote, ki se lokalno imenuje climat. Navajanje vinorodne lege climat je torej nadomeščeno s splošnim izrazom „premier cru“. Kolikor se uporabijo vinorodne lege, morajo upoštevati te vrednosti, kot je veljalo v prejšnji različici specifikacije proizvoda.

Enotni dokument je spremenjen v točki 4.

9. Donos

V točki 1 oddelka VIII poglavja I je za vina, ki so upravičena do izraza „premier cru“, določen donos 56 hl/ha in največji donos 62 hl/ha.

Vrednosti donosa, določene za vina z označbo, ki jim sledi ime manjše geografske enote, so se zmanjšale zaradi ravni kakovosti, povezane z izrazom „premier cru“.

Enotni dokument je spremenjen v točki 5.

10. Zorenje

V točki 1(f) oddelka IX poglavja I so bili uvedeni pogoji zorenja za vina, ki so upravičena do izraza „premier cru“. Ta vina zorijo vsaj do 1 . julija leta, ki sledi letu trgatve.

Ta vina potrebujejo daljše obdobje zorenja, da razvijejo lastnosti, ki se zahtevajo za uporabo izraza „premier cru“.

Za vsa vina z označbo je bilo določeno, da zorenje poteka pred stekleničenjem. Zorenje teh vina mora potekati v velikih posodah.

Enotni dokument je spremenjen v točki 5.

11. Dajanje na potrošniški trg

V točki 4 oddelka IX poglavja I je bil za vina, ki so upravičena do izraza „premier cru“, za datum dajanja na potrošniški trg določen 15. julij leta, ki sledi letu trgatve, skladno z najzgodnejšim datumom konca zorenja, to je 1. julija leta, ki sledi letu trgatve.

Obdobje med tema datumoma omogoča pripravo vin in njihov promet med območjem, na katerem zorijo, in vsemi območji trženja.

Ta sprememba specifikacije proizvoda ne spreminja enotnega dokumenta.

12. Opis človeških dejavnikov, ki prispevajo k povezavi

V točki 1(b) oddelka X poglavja I je bilo besedilo delno spremenjeno in dopolnjeno zaradi vključitve posebnih podatkov o vinih, ki so upravičena do izraza „premier cru“.

Tako je bil dodan naslednji stavek, ki je bil prestavljen iz točke 3, naslovljene „Vzročna medsebojna povezava“:

„Velika posestva so redka, prevladujejo družinska gospodarstva s povprečno površino med tremi in štirimi hektarji in zelo razdrobljenimi parcelami. Vinifikacija 70 % proizvedenega vina poteka v posebnih kleteh.“

Stavek „Proizvajalci redno prijavijo okrog trideset vinorodnih leg climat (lokalno ime manjšega kraja), ki se vpišejo na etikete vin.“ je bil prestavljen v točko (b).

Stavek „Vina zorijo pri nadzorovani temperaturi vsaj do 1. februarja leta, ki sledi letu trgatve.“ je bil prestavljen v točko (b) ter spremenjen in dopolnjen zaradi upoštevanja najkrajšega časa zorenja vin, ki so upravičena do izraza „premier cru“.

Dodan je bil naslednji stavek za opis človeških dejavnikov, značilnih za vina, ki so upravičena do izraza „premier cru“:

„Vina, proizvedena iz vinskih trt na najboljših legah, so dosegla sloves, zaradi katerega se odlikujejo z izrazom ,premier cru‚. Vinorodne lege climat (običajno ime, ki se uporablja za manjši kraj ali skupino takih krajev), razvrščene kot ,premier cru‘, obstajajo v vsaki od občin z označbo. Ležijo na gričih z najboljšo ekspozicijo, pogosto pod skalnatimi pobočji (gora Pouilly, Roche de Solutré in Roche de Vergisson), ali na apnenčastih planotah. Teh vinorodnih leg je 22 in vse imajo uveljavljen sloves, in sicer nekatere, na primer Pouilly, od začetka 19. stoletja, večina drugih pa od konca druge svetovne vojne. Posebno ravnotežje teh vin in njihova sposobnost staranja zahtevata daljše zorenje, da lahko potrošnikom ponudijo najboljše.“

Številčni podatki, navedeni v zadnjem stavku točke (b) so bili posodobljeni leta 2019.

Enotni dokument je bil spremenjen v točki 8 v delu „Opis človeških dejavnikov, ki prispevajo k povezavi“.

13. Informacije o kakovosti in značilnostih proizvoda

V točki 2 oddelka X poglavja I so bili dodani opisi za vina, ki so upravičena do izraza „premier cru“:

„Vina, ki so upravičena do izraza ‚premier cru‘, so intenzivnejša. Lahko so sadna, močnejša ali bolj mineralna glede na poreklo grozdja in torej izražajo različne pedološke in mezoklimatske razmere na območju. To so vina, ki se dolgo starajo in potrebujejo nekaj let, da razvijejo poln okus. Potrebujejo tudi daljše zorenje, da lahko v celoti izrazijo svoje ravnotežje, trajanje, intenzivnost in kompleksnost.“

Naslednji stavek je bil črtan:

„Vse njihove lastnosti se pokažejo po nekaj letih staranja, celo po dolgih letih, to je 20 in več.“

Enotni dokument je bil spremenjen v točki 4 in v točki 8 v delu „Informacije o kakovosti in značilnostih proizvoda“.

14. Vzročna medsebojna povezava

V točki 3 oddelka X poglavja I sta bila črtana naslednja stavka, ki sta bila prestavljena v točko 1(b) oddelka X poglavja I specifikacije proizvoda:

„Velika posestva so redka, prevladujejo družinska gospodarstva s povprečno površino med tremi in štirimi hektarji in zelo razdrobljenimi parcelami. Vinifikacija 70 % proizvedenega vina poteka v posebnih kleteh.“

Besedilo oddelka X „Povezava z geografskim območjem“ je bilo delno spremenjeno zaradi vključitve posebnosti vin, ki so upravičena do izraza „premier cru“.

Enotni dokument je spremenjen v točki 8 v delu „Vzročna medsebojna povezava“.

15. Posebne določbe

V točki 2 oddelka XII poglavja I je bila točka (a) nadomeščena z naslednjim besedilom: „Ime vinorodne lege climat, ki se lahko poveže z izrazom ‚premier cru‘, je napisano takoj za imenom kontrolirane označbe porekla in natisnjeno s črkami, katerih velikost niti po višini niti po širini ne presega velikosti črk, ki sestavljajo ime kontrolirane označbe porekla.“

To novo besedilo določa pravila o označevanju vinorodnih leg climat, upoštevanih za izraz „premier cru“.

Prvotno imenovana točka (a) je bila črtana.

Dodana je bila nova točka (b) zaradi uvedbe posebnih pravil za vinorodne lege climat, razvrščene kot „premier cru“. To novo besedilo omogoča, da je na etiketi še naprej mogoče navesti ime manjše geografske enote, saj je ta praksa v tej regiji običajna. Vendar je prepovedano uporabljati ime, ki je enako imenu vinorodnih leg, razvrščenih kot „premier cru“.

„(b)– Pri označevanju vin s kontrolirano označbo porekla se lahko navede ime manjše geografske enote, če: — gre za ime kraja, zavedenega v katastru, — je ta kraj naveden na prijavi pridelka, — ime kraja, zavedenega v katastru, ni enako imenu ene od vinorodnih leg, ki so upravičene do izraza ‚premier cru‘, da se prepreči uporaba enakih imen. Velikost črk za navedbo imena kraja, zavedenega v katastru, niti po višini niti po širini ne presega polovične velikosti črk, ki sestavljajo ime kontrolirane označbe porekla.“

Prvotni točki (b) in (c) sta postali (c) in (d).

Enotni dokument je spremenjen v točki 9.

16. Prijavne obveznosti

V oddelku I poglavja II je bila dodana točka 8 zaradi uvedbe prijavnih obveznosti, ki omogočajo preverjanje pogoja glede proizvodnje vin, ki so upravičena do izraza „premier cru“.

„8 – Prijava izkrčitve in zasaditve vinske trte Za parcele na posebnem razmejenem območju parcel za proizvodnjo vin, ki so upravičena do izraza ‚premier cru‘, vsak proizvajalec organu za zaščito in upravljanje pred koncem tekočega vinskega leta prijavi parcele, na katerih je bila vinska trta odstranjena, parcele, na katerih je bila trta zasajena, in predvideni načrt ponovne zasaditve.“

Te spremembe ne spreminjajo enotnega dokumenta.

17. Vodenje evidenc

V oddelku II poglavja II specifikacije proizvoda je bila dodana točka, naslovljena „Spremljanje vin, ki so upravičena do izraza ‚premier cru‘“, ki proizvajalcem nalaga, da imajo na voljo informacije, ki omogočajo preverjanje nekaterih pogojev proizvodnje, ki se uporabljajo za ta vina.

„Vsak proizvajalec vin, ki so upravičena do izraza ‚premier cru‘, ima za organ za zaščito in upravljanje ter za nadzorni organ na voljo naslednje informacije:

— vse dokumente, s katerimi je mogoče dokazati uporabo prikolice z dvojnim dnom,

— herbicid, uporabljen po posameznih parcelah proizvodnje: — številka parcele, — ime proizvoda, — datum, — uporabljena količina.“

Ta sprememba ne spreminja enotnega dokumenta.

18. Certifikacijski organ

V oddelku I poglavja II specifikacije proizvoda so bile besede „načrt inšpekcijskih pregledov“ nadomeščene z besedama „načrt nadzora“. Ta nadomestitev je bila izvedena v točkah 2, 3, 4 in 6. Skupina vložnikov se je odločila preiti z zunanjega nadzora s sistemom inšpekcijskih pregledov na zunanji nadzor s sistemom certificiranja.

19. Podatki o nadzornem organu

V oddelku II poglavja III specifikacije proizvoda so bili podatki o nadzornem organu spremenjeni, ker se ta nadzor zdaj izvaja v skladu s sistemom certificiranja. Pravila za pripravo specifikacije proizvoda so se od homologacije specifikacije proizvoda leta 2011 spremenila in zdaj določajo, da morajo biti ime in kontaktni podatki tega organa navedeni, če se izbere ta sistem.

Ime in kontaktni podatki prejšnjega nadzornega organa se črtajo in nadomestijo z naslednjimi:

„SIQOCERT 132/134, route de Dijon 21207 Beaune CEDEX Tel. +33 0380250950; Faks +33 0380246323; E-naslov: beaune@siqocert.fr“

V oddelku II so bile v dveh točkah, ki sledijo tej prvi točki, besede „pod nadzorom“ in „načrt inšpekcijskih pregledov“ nadomeščene z besedami „za račun“ in „načrt nadzora“.

Ta sprememba ne spreminja enotnega dokumenta.

ENOTNI DOKUMENT

1. Ime

Pouilly-Fuissé

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

„Pouilly-Fuissé“

KRATEK OPIS

To so suha mirna bela vina. Vina imajo najmanj 11-odstotni volumenski delež naravnega alkohola. Skupni volumenski delež alkohola vin po obogatitvi ne presega 13,5 %.

Končna vina, pripravljena za dajanje na trg, imajo naslednjo najvišjo vsebnost fermentirnih sladkorjev (glukoze in fruktoze):

— 3 grame na liter,

— ali 4 grame na liter, če je vsebnost skupnih kislin najmanj 55,1 miliekvivalenta na liter oziroma 4,13 grama na liter, izraženo kot vinska kislina (ali 2,7 grama na liter, izraženega kot žveplova kislina).

Vsebnosti skupnih kislin, hlapnih kislin in žveplovega dioksida so določene v zakonodaji Unije.

Vino „Pouilly-Fuissé“, ki je kot mlado vino običajno zeleno zlate barve, je suho vino prefinjenega individualnega značaja, ki pogosto izraža nežne odtenke belega cvetja in agrumov. Ti se s staranjem pogosto razvijejo v note lešnika, praženega mandlja, vanilje ali kresilnega kamna. Struktura v ustih je polna in bogata, z dobrim ravnotežjem med močjo in eleganco.

SPLOŠNE ANALITSKE LASTNOSTI

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Pouilly-Fuissé“ premier cru

KRATEK OPIS

To so suha mirna bela vina. Vina imajo najmanj 12-odstotni volumenski delež naravnega alkohola. Skupni volumenski delež alkohola vin po obogatitvi ne presega 13,5 %.

Končna vina, pripravljena za dajanje na trg, imajo naslednjo najvišjo vsebnost fermentirnih sladkorjev (glukoze in fruktoze):

— 3 grame na liter,

— ali 4 grame na liter, če je vsebnost skupnih kislin najmanj 55,1 miliekvivalenta na liter oziroma 4,13 grama na liter, izraženo kot vinska kislina (ali 2,7 grama na liter, izraženega kot žveplova kislina).

Vsebnosti skupnih kislin, hlapnih kislin in žveplovega dioksida so določene v zakonodaji Unije.

Vina, ki so upravičena do izraza „premier cru“, so intenzivnejša. Lahko so sadna, močnejša ali bolj mineralna glede na poreklo grozdja in torej izražajo različne pedološke in mezoklimatske razmere na območju. To so vina, ki se dolgo starajo in potrebujejo nekaj let, da razvijejo poln okus. Potrebujejo tudi daljše zorenje, da se lahko v celoti izrazijo njihovo ravnotežje, trajanje, intenzivnost in kompleksnost.

SPLOŠNE ANALITSKE LASTNOSTI

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

5.1. Posebni enološki postopki

1. Gostota in pravila rezi

Pridelovalna praksa

(a)– Gostota zasaditve Najmanjša gostota zasaditve vinske trte je 8 000 trsov na hektar, pri čemer je razdalja med vrstami največ 1,40 metra, razmik med trsi v isti vrsti pa najmanj 0,75 metra.

(b)– Pravila rezi Kratka rez (vinska trta v kordonski gojitveni obliki royat): — Trsi se obrezujejo z največ 10 očesi na trs. — Vsak trs ima največ pet reznikov, od katerih je vsak rezan z največ dvema očesoma.

Dolga rez (vinska trta obrezana z rezom guyot ali locnasto rezjo na podlagi guyot):

Trsi, obrezani z enojnim ali dvojnim rezom guyot, se obrezujejo z največ 10 očesi na trs.

Vsak trs ima:

— ali en sam šparon z največ šestimi očesi in dvema reznikoma, ki imata vsak največ dve očesi,

— ali en sam šparon z največ osmimi očesi in enim reznikom, ki ima največ dve očesi,

— ali dva šparona z največ štirimi očesi in enim reznikom, ki ima največ dve očesi.

Trsi, obrezani locnasto na podlagi guyot, se obrezujejo z največ 14 očesi na trs.

Vsak trs ima en šparon z največ 12 očesi, katerega konec je privezan na spodnjo žico brajde.

2. Drugo

Posebni enološki postopek

Prepovedana je uporaba lesenih trsk.

Vina imajo po obogatitvi največ 13,5-odstotni skupni volumenski delež alkohola.

Poleg zgornjih določb je treba pri vinih za enološke postopke upoštevati obveznosti na ravni Unije ter iz zakonika o kmetijstvu in morskem ribištvu.

3. Zorenje

Posebni enološki postopek

Vina pred stekleničenjem zorijo vsaj:

— do 1. februarja leta, ki sledi letu trgatve,

— do 1. julija leta, ki sledi letu trgatve, za vina, ki so upravičena do izraza „premier cru“.

Temperatura v posodah med zorenjem je nadzorovana in ne presega 25 °C.

5.2. Največji donosi

„Pouilly-Fuissé“

70 hektolitrov na hektar

„Pouilly-Fuissé premier cru“

62 hektolitrov na hektar

6. Razmejeno geografsko območje

Trgatev ter proizvodnja, obdelava in zorenje vina potekajo na ozemlju naslednjih občin departmaja Saône-et-Loire na podlagi uradnega geografskega kodeksa iz leta 2019: Chaintré, Fuissé, Solutré-Pouilly in Vergisson.

7. Glavne sorte vinske trte

Chardonnay B

8. Opis povezave

8.1. Opis naravnih dejavnikov, ki prispevajo k povezavi

Geografsko območje leži na južnem delu regije Burgundije. V obliki pasu diagonalno prečka gričevja na skrajnem jugu naravne regije Mâconnais. Sega tudi v štiri občine departmaja Saône-et-Loire približno 10 kilometrov zahodno od mesta Mâcon.

Simbolična apnenčasta vrhova Roche de Vergisson in Roche de Solutré, ki sta znani predzgodovinski najdišči, se dvigujeta nad valovito in razgibano pokrajino. Topografija je zapletena. Geografsko območje delijo grebeni, ki jih sestavljajo griči z neenakomernim reliefom. Vzhodna pobočja so običajno zmerno nagnjena, medtem ko so zahodna pobočja prej bolj strma. Grebene sekajo prečne doline, ki ustvarjajo majhne krnice, katerih pobočja so usmerjena proti severu in jugu.

V tej zapleteni strukturi se na površju kažejo različne podlage, ki jih večinoma sestavljajo apnenci in laporji (glinasti apnenci) iz jure. Na nekaterih predelih se na površju najdejo tudi rioliti, kisle vulkanske kamnine iz paleozoika. Tla so zato zelo raznolika. Najpogostejša tla na apnenčasti in lapornato-apnenčasti podlagi so revna, prodnata in zelo prepustna. Nastala so tudi bolj glinasta tla, zlasti ob vznožjih pobočij na koluvialni podlagi, in zelo prodnata kisla tla na riolitni podlagi.

Podnebje je oceansko z očitnimi južnimi vplivi. Padavine so razporejene skozi celo leto in ne presegajo 800 milimetrov. V dobi rasti trte so zmerne. Ekstremi so omejeni hkrati zaradi naravne ovire masiva Charollais na zahodu, ki vinograde delno varuje pred vlažnimi vplivi z zahoda, in ugodnega vpliva blagih zračnih tokov, ki s prvimi lepimi dnevi pridejo z juga čez ronski jarek. Povprečna letna temperatura je 11 °C. Poletja so vroča in zelo sončna.

8.2. Opis človeških dejavnikov, ki prispevajo k povezavi

Vinogradi so v regiji Mâconnais že zelo dolgo. A. PELLETIER je leta 2002 opozoril, da so brodarji po reki Saône prevažali „vino, ki je prihajalo iz Burgundije, kjer so bili vinogradi že v 1. stoletju“, že za trg v Lugdunumu. Vinogradništvo in trgovina z vinom sta se močno razvila v srednjem veku. Opatija Cluny, ki stoji blizu geografskega območja, ima vinograd v južnem delu regije Mâconnais.

Do 18. stoletja je bil vinograd „Pouilly-Fuissé“ kot celotno območje Mâconnais zasajen predvsem s sorto gamay N. Zamenjava sort se je začela na začetku 19. stoletja. V lastninskih listih iz leta 1820 je kot glavni trsni izbor navedena sorta chardonnay B. Ampelograf JULLIEN je leta 1866 pisal o „chardonnayju, ki daje dobra vina iz Pouillyja“. Sorta chardonnay B se je končno razširila s ponovnimi zasaditvami po napadih trtnih uši v začetku 20. stoletja. Zdaj je ta sorta glavni trsni izbor v vinogradih „Pouilly-Fuissé“. Vina iz zaselka „Pouilly“, ki je v zvezi s tem geografskim območjem v literaturi največkrat naveden, so zato najbolj znana.

Po številnih sporih glede uporabe tega imena je sodišče prve stopnje v Mâconu 7. decembra 1922 odločilo o mejah geografskega območja označbe porekla „Pouilly-Fuissé“ ter tako potrdilo nujnost zaščite izjemnega in posebnega značaja vin s tega območja.

Na pobudo županov štirih občin na geografskem ozemlju je bila 13. januarja 1929 ustanovljena „Zveza proizvajalcev vina ‚Pouilly-Fuissé‘“. Ta vodi evidenco priznavanja kontrolirane označbe porekla, ki je postala uradna z odlokom z dne 11. septembra 1936.

Velika posestva so redka, prevladujejo družinska gospodarstva s povprečno površino med tremi in štirimi hektarji ter zelo razdrobljenimi parcelami. Vinifikacija 70 % proizvedenega vina poteka v posebnih kleteh.

Proizvajalci redno prijavijo okrog trideset vinorodnih leg climat (lokalno ime manjšega kraja), ki se vpišejo na etikete vin.

Vina, proizvedena iz vinskih trt na najboljših legah, so dosegla sloves, zaradi katerega se odlikujejo z izrazom „premier cru“. Vinorodne lege climat (običajno ime, ki se uporablja za manjši kraj ali skupino takih krajev), razvrščene kot „premier cru“, obstajajo v vsaki od občin z označbo. Ležijo na gričih z najboljšo ekspozicijo, pogosto pod skalnatimi pobočji (gora Pouilly, Roche de Solutré in Roche de Vergisson), ali na apnenčastih planotah. Teh vinorodnih leg je 22 in vse imajo uveljavljen sloves, in sicer nekatere, na primer Pouilly, od začetka 19. stoletja, večina drugih pa od konca druge svetovne vojne. Posebno ravnotežje teh vin in njihova sposobnost staranja zahtevata daljše zorenje, da lahko potrošnikom ponudijo najboljše.

Vsa vina z označbo zorijo pri nadzorovani temperaturi vsaj do 1. februarja leta, ki sledi letu trgatve, in vsaj do 1. julija leta, ki sledi letu trgatve, za vina, ki so upravičena do izraza „premier cru“.

Locnasta rez na podlagi guyot z enojnim ali dvojnim lokom, značilna za regijo Mâconnais, je še vedno zelo razširjena, saj zaščiti trto pred pomladansko pozebo.

Vinogradi so leta 2019 pokrivali približno 800 hektarjev, na katerih je več kot 300 proizvajalcev proizvedlo 40 000 hektolitrov.

8.3. Informacije o kakovosti in značilnostih proizvoda

Vino „Pouilly-Fuissé“, ki je kot mlado vino običajno zeleno zlate barve, je suho vino prefinjenega individualnega značaja, ki pogosto izraža nežne odtenke belega cvetja in agrumov. Ti se s staranjem pogosto razvijejo v note lešnika, praženega mandlja, vanilje ali kresilnega kamna. Struktura v ustih je polna in bogata, z dobrim ravnotežjem med močjo in eleganco.

Vina, ki so upravičena do izraza „premier cru“, so intenzivnejša. Lahko so sadna, močnejša ali bolj mineralna glede na poreklo grozdja in torej izražajo različne pedološke in mezoklimatske razmere na območju.

To so vina, ki se dolgo starajo in potrebujejo nekaj let, da razvijejo poln okus. Potrebujejo tudi daljše zorenje, da se lahko v celoti izrazijo njihovo ravnotežje, trajanje, intenzivnost in kompleksnost.

8.4. Vzročna medsebojna povezava

Oceansko podnebje, ki ga blažijo južni vplivi, se kaže v značilni milini podnebja na južnem delu regije Mâconnais. Vina „Pouilly-Fuissé“ tam potrjujejo posebnost, katere skupni imenovalec sta polno telo in sadnost okusa, ki ponazarjata poreklo „Bourgogne du Sud“.

Zapleten relief, ki ga sestavljajo grebeni z različnimi ekspozicijami skupaj z raznolikimi, vendar najpogosteje apnenčastimi podlagami, tvori mozaik okolij, v katerih je sorta chardonnay B našla svoje izbrano mesto, zlasti v naravnih krnicah Solutré-Pouilly, Fuissé in Vergisson ter na gričih Chaintré. Ta razporeditev je spodbudila nastanek zelo bogatih naravnih okolij s svojskimi tlemi in mezoklimo. Priznavanje te raznolikosti je proizvajalce spodbudilo k temu, da na etiketah navajajo ime vinorodne lege climat, s katere izvira grozdje, in tako poudarjajo te odtenke, ki se v vinih popolnoma izrazijo.

Proizvajalci se stalno trudijo ter prenašajo svoje znanje in izkušnje, da bi se ohranil izvirni značaj vin, ki veje iz narave tal, vinorodnih navad in kleti. To znanje in izkušnje se kažejo v natančni razmejitvi parcel za trgatev in njihovi umestitvi na bolj ali manj strmih gričih, ki gledajo na ravnino ob reki Saône in imajo različne ekspozicije, od jugozahodne do severovzhodne. Trte so zasajene med 220 in 420 metri nadmorske višine.

Vrhova Roche de Solutré in Roche de Vergisson, simbola vinogradništva, se vzpenjata nad vinogradi in sta prikazana na številnih etiketah in promocijskih logotipih. Na trgu vasi Solutré-Pouilly je „Zveza proizvajalcev vina Pouilly-Fuissé“ odprla „Atrium“, kraj za degustacijo, nakup in odkrivanje vin s kontrolirano označbo porekla. To izjemno naravno okolje vina „Pouilly-Fuissé“ je priznano po vsej državi in zaščiteno pod imenom „Grand site Solutré-Pouilly-Vergisson“. S skoraj 200 000 obiskovalci na leto je ena najbolj obiskanih turističnih destinacij v Burgundiji.

Nekdanja bolnišnica za revne Hospices de Beaune, zdaj muzej, je z volilom, ki ga je prejela leta 1995, postala lastnica vinograda v Chaintréju, ki se razteza na štirih hektarjih. „Pouilly-Fuissé“ je tako edini „cru“, ki se ne proizvaja v regiji Côte-d’Or, ki se vsako leto znajde med vinskimi letniki na slavni novembrski dražbi.

Skoraj 70 % vina z območja „Pouilly-Fuissé“, ki je vodilni vinograd v regiji Mâconnais, se izvozi, zlasti v Veliko Britanijo, Azijo in Združene države, kjer ta vina uživajo zelo velik sloves.

9. Bistveni dodatni pogoji (pakiranje, označevanje, ostale zahteve)

Geografska imena in dodatni izrazi

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Ime kontrolirane označbe porekla se lahko dopolni z izrazom „premier cru“ pri vinih, ki izpolnjujejo proizvodne pogoje za ta izraz.

Ime kontrolirane označbe porekla se lahko dopolni z izrazom „premier cru“, ki ji sledi ime ene od vinorodnih leg climat, naštetih v nadaljevanju, pri vinih, ki izpolnjujejo proizvodne pogoje za izraz „premier cru“.

Imenu kontrolirane označbe porekla lahko sledi ime ene od vinorodnih leg climat, naštetih v nadaljevanju, pri vinih, ki izpolnjujejo proizvodne pogoje za izraz „premier cru“.

Seznam vinorodnih leg (climats):

občina Chaintré: — Le Clos de Monsieur Noly — Les Chevrières — Aux Quarts — Le Clos Reyssier

občina Fuissé: — Le Clos — Les Brulés — Les Ménétrières — Les Reisses — Les Vignes Blanches — Les Perrières — Vers Cras

občina Solutré-Pouilly: — La Frérie — Le Clos de Solutré — Au Vignerais — En Servy — Aux Bouthières — Aux Chailloux — Pouilly — Vers Cras

občina Vergisson: — Les Crays — La Maréchaude — Sur la Roche — En France

Občine na območju v neposredni bližini departmaja Côte d‘Or

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chambœuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée, Vougeot.

Občine na območju v neposredni bližini departmaja Rhône

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais Belmont-d’Azergues, Blacé, Le Breuil, Bully, Cercié, Chambost-Allières, Chamelet, Charentay, Charnay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Denicé, Dracé, Emeringes, Fleurie, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Germain-sur-l’Arbresle, Saint-Jean-d’Ardières, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Le Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon, Vindry-sur-Turdine samo za ozemlje nekdanjih občin Dareizé, Les Olmes in Saint-Loup.

Občine na območju v neposredni bližini departmaja Saône-et-Loire

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La Loyère samo za ozemlje nekdanje občine La Loyère, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Taizé, Tournus, Uchizy, Varennes-lès-Mâcon, Vaux-en-Pré, Vers, Verzé, Le Villars, La Vineuse samo za ozemlje nekdanjih občin Donzy-le-National, La Vineuse in Massy, Vinzelles, Viré.

Občine na območju v neposredni bližini departmaja Yonne

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon samo za ozemlje občin Champvallon, Villiers-sur-Tholon in Volgré, Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers, Yrouerre.

Dodatne določbe

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

(a)– Ime vinorodne lege climat, ki se lahko poveže z izrazom „premier cru“, je napisano takoj za imenom kontrolirane označbe porekla in natisnjeno s črkami, katerih velikost niti po višini niti po širini ne presega velikosti črk, ki sestavljajo ime kontrolirane označbe porekla.

(b)– Pri označevanju vin s kontrolirano označbo porekla se lahko navede ime manjše geografske enote, če: — gre za ime kraja, zavedenega v katastru, — je ta kraj naveden na prijavi pridelka, — ime kraja, zavedenega v katastru, ni enako imenu ene od vinorodnih leg, ki so upravičene do izraza „premier cru“, da se prepreči uporaba enakih imen. Velikost črk za navedbo imena kraja, zavedenega v katastru, niti po višini niti po širini ne presega polovične velikosti črk, ki sestavljajo ime kontrolirane označbe porekla.

(c) – Pri označevanju vin s kontrolirano označbo porekla se lahko navede večja geografska enota, „Vin de Bourgogne“ ali „Grand Vin de Bourgogne“.

(d) – Če je na etiketi navedena sorta vinske trte, ta navedba ni v istem vidnem polju kot obvezne navedbe in je natisnjena s črkami, katerih velikost ne presega 2 milimetrov.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-4cfb89bd-e375-438d-90ff-d88fb1a54e0a

(1) UL L 9, 11.1.2019, str. 2.